《连日风雨骤生薄寒分甘哺孙赋诗自娱园蔬时醪》
明代·宋登春

江城风雨夕，茅屋短长吟。
历历秋花发，翛翛落叶深。
老凭孙暖眼，客用酒宽心。
欲买罗含宅，曾无作赋金。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。